Hancock's Bush Bean Seeds at Hancock Seed Company
Home :: Application Area :: Vegetable Seed :: Hancock's Bush Bean - 50lb Bag Joyeuses Fetes Duo | Gift Ideas
Joyeuses Fetes Duo
HomepageGIFTSGift IdeasJoyeuses Fetes Duo
Joyeuses Fetes Lip Balm 12 ml
Joyeuses Fetes Hand Cream 30 ml
Reference : 9990009662 Ditiro 15 | Beibele Inthaneteng | Phetolelo ya Lefase le Lefsa
15 Bjale batho ba bangwe ba theoga ba etšwa Judea+ gomme ba ruta bana babo bona ba re: “Ka ntle le ge le ka bolotšwa+ go ya ka mokgwa wa Moshe,+ le ka se phološwe.”
2 Eupša ge Paulo le Baranaba ba fapane e bile ba ngangišane le bona kudu, go ile gwa rulaganywa gore Paulo, Baranaba le ba bangwe ba bona ba rotogele go baapostola le bagolo Jerusalema+ mabapi le ngangišano ye.
3 Ka gona eitše ge phuthego e ba felegeditše sebakanyana,+ banna bao ba tšwela pele ka tsela ya bona ba feta Fenikia le Samaria, ba laodiša ka botlalo tshokologo ya batho ba ditšhaba;+ ba be ba dira gore bana babo bona ka moka ba thabe kudu.+
4 Ge ba fihla Jerusalema ba ile ba amogelwa ka botho+ ke phuthego le baapostola le bagolo gomme ba anega dilo tše dintši tše Modimo a di dirilego ka bona.+
5 Lega go le bjalo, ba bangwe ba sehlotswana sa bokgelogi sa Bafarisei bao ba bego ba fetogile badumedi ba ema ditulong tša bona ba re: “Go nyakega gore badumedi bao e sego Bajuda ba bolotšwe+ gomme ba laelwe gore ba boloke molao wa Moshe.”+
6 Ka gona baapostola le bagolo ba kgobokana gore ba bontšhane ka taba ye.+
7 Ka morago ga go boledišana* nako e telele,+ Petro a ema a re go bona: “Banna, bana bešo, le tseba gabotse gore go tloga mehleng ya bogologolo Modimo o kgethile gare ga lena gore ka molomo wa ka batho ba ditšhaba ba swanetše go kwa lentšu la ditaba tše dibotse gomme ba dumele.+
8 Le gona Modimo yo a tsebago pelo,+ o hlatsela se ka go ba nea moya o mokgethwa,+ go etša ge a dirile bjalo le go rena.
9 Ga se a dira phapano le gatee magareng ga rena le bona,+ eupša o sekišitše dipelo tša bona ka tumelo.+
10 Ka gona, bjale ke ka baka la’ng le leka Modimo ka go rweša barutiwa joko+ molaleng, yeo rena le ge e le borakgolokhukhu ba rena re sa kago ra kgona go e rwala?+
11 Lega go le bjalo, re na le tumelo ya gore re tla phološwa ka botho bjo bogolo+ bja Morena Jesu ka tsela e swanago le ya bona.”+
12 Ke moka lešaba ka moka la homola gomme la theetša ge Baranaba le Paulo ba laodiša dipontšho tše dintši le mehlolo yeo Modimo a e dirilego ka bona gare ga ditšhaba.+
13 Eitše ge ba homotše, Jakobo a re: “Banna, bana bešo, nkweng.+
14 Simeoni*+ o laodišitše ka botlalo kamoo Modimo ka lekga la pele a ilego a retologela ditšhabeng go amogela batho ba leina la gagwe go tšwa go tšona.+
15 Le gona mantšu a Baporofeta a dumelelana le se, go etša ge go ngwadilwe gwa thwe:
16 ‘Ka morago ga dilo tše ke tla boa ka tsošološa mošaša wa Dafida wo o welego; ka ba ka tsošološa mašope a wona le go o hloma lefsa,+
17 e le gore bao ba šalago ba tsome Jehofa ka phišego, gotee le batho ba ditšhaba ka moka, e lego batho bao ba bitšwago ka leina la ka, go re’alo Jehofa, yo a dirago gore dilo tše,+
18 di tsebje go tloga kgale.’+
19 Ka gona phetho ya ka ga se go tshwenya bao ba tšwago ditšhabeng bao ba sokologelago go Modimo,+
20 eupša ke go ba ngwalela gore ba ile dilo tše di šilafaditšwego ke medingwana,+ bootswa,+ diphoofolo tše di kgamilwego*+ le madi.+
21 Gobane go tloga mehleng ya bogologolo Moshe o bile le bao ba bolelago ka yena motseng o mongwe le o mongwe, gobane go balwa mangwalo a gagwe ka go hlaboša disinagogeng ka sabatha e nngwe le e nngwe.”+
22 Ka gona baapostola le bagolo gotee le phuthego ka moka ba phetha ka go roma banna bao ba kgethilwego gare ga bona gore ba ye Antiokia gotee le Paulo le Baranaba, e lego Judase yo a bego a bitšwa Barasaba+ gotee le Silase, banna bao ba etelelago pele gare ga bana babo bona.
23 Ba ngwala ka seatla sa bona ba re:
“Go tšwa go bana babo lena, e lego baapostola le bagolo, go lena bana babo rena bao ba lego Antiokia,+ Siria le Tsilitsia+ bao ba tšwago ditšhabeng, re re: Madume!
24 Ka ge re kwele gore ba bangwe gare ga rena ba le tshwentše ka dipolelo,+ ba leka go phekgola meoya ya lena, gaešita le ge re sa ka ra ba nea ditaelo le ge e le dife,+
25 re dumelelane ka lentšu letee+ gore re kgethe banna re ba rome go lena gotee le baratiwa ba rena, Baranaba le Paulo,+
26 banna bao ba gafilego meoya* ya bona ka baka la leina la Morena wa rena Jesu Kriste.+
27 Ka gona re roma Judase le Silase+ gore le bona ba bege dilo tše di swanago ka molomo.+
28 Gobane moya o mokgethwa+ le rena re bone e le mo go swanetšego gore re se ke ra le okeletša boima bjo bongwe,+ ge e se dilo tše tšeo di nyakegago,
29 gore le dule le ila dilo tšeo di hlabetšwego medingwana ya diswantšho,+ madi,+ diphoofolo tše di kgamilwego*+ le bootswa.+ Ge e ba le phema dilo tše ka mo go feletšego,+ le tla atlega. Bophelo bjo bobotse go lena!”
30 Ka gona ge banna ba ba filwe tsela, ba theogela Antiokia, ba kgobokanya mašaba a barutiwa gotee gomme ba a nea lengwalo.+
31 Eitše ge le badilwe, mašaba a thabela kgothatšo yeo.+
32 Ke moka Judase le Silase ka ge bona ka noši e be e le baporofeta,+ ba ile ba kgothatša bana babo bona ka dipolelo tše dintši gomme ba ba matlafatša.+
33 Ka morago ga ge ba feditše nakonyana moo, ba ile ba lokollwa ka khutšo+ ke bana babo bona gore ba ye go bao ba bego ba ba romile.
35 Lega go le bjalo, Paulo le Baranaba gotee le ba bangwe ba bantši, ba dula Antiokia+ ba ruta le go bolela ditaba tše dibotse tša lentšu la Jehofa.+
36 Bjale ka morago ga matšatši a sego kae Paulo a re go Baranaba: “A re leke ka gohle gore re boele re etele bana babo rena go o mongwe le o mongwe wa metse yeo go yona re ilego ra tsebatša lentšu la Jehofa re yo bona kamoo ba phelago ka gona.”+
37 Baranaba yena o be a ikemišeditše go sepela le Johane, yo a bego a bitšwa Mareka.+
38 Eupša Paulo o be a sa nyake gore ba sepele le yena, ka ge a ile a ba tlogela Pamfilia+ gomme a sa ka a ya le bona modirong.
39 Ke moka gwa tsoga ngangišano e bogale, moo ba ilego ba arogana; Baranaba+ a tloga le Mareka ba sesela Tsipero.+
40 Paulo a kgetha Silase+ gomme ka morago ga ge bana babo ba mo gafetše Jehofa e le gore a mmontšhe botho bja gagwe bjo bogolo, ya ba gona a tlogago.+
41 A feta Siria le Tsilitsia, a matlafatša diphuthego.+
^ Goba, “ngangišana.”
^ Ke tsela ya Seheberu ya go bitšwa ga leina Simone (Petro). Bona mongwalo wa ka tlase go Mat 10:2.
^ Se se šupa go diphoofolo tšeo madi a tšona a sego a ntšhwa gabotse.
^ Goba, “maphelo.”
^ Bona mongwalo wa ka tlase go temana 20.
^ Bona mongwalo wa ka tlase go Mat 17:21.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D15%26wtlocale%3DSE%26srcid=share⊂ject=Bala Beibele Inthaneteng